JohanHeinsen/ENO huggingface dataset:
Nyeste Skilderie af Kiøbenhavn, 1821-09-29
Dampbaaden, som gaaer imellem Kjøbenhavn og Kiel, har tildeels bødet paa den Mangel af Liv i vor Hovedstad, der er en Følge af den store Stilhed i Handel og Skibsfart. Aldrig har derværet saa mange Fremmede i Besøg her, som i denne Tid, og Gjæstgivergaardene see sig stundom endog ikke istand til at optage dem alle. Kommer Dampbaadforbindelsen imellem Stokholm, Petersborg, Kjøbenhavn, Hamborg og London, som man har Grund til at haabe, snart istand, saa vil denne Forbindelse give Verdenssamqvemmet en ganske ny Skikkelse, og Efterretningerne ville kunne befordres fra det ene Rige til det andet med utrolig Hurtighed, ligesom Reiser i Europa derved blive langt almindeligere og lettere, end hidtil. Kun Befordringsvæsenet til Lands, som allerede har liidt meget ved Dampskibsfarten, vil, som en Virkning heraf, komme til at lide overordentligen.
Nyeste Skilderie af Kiøbenhavn, 1821-09-29
Et høist fortræffeligt Blomstermalerie af Riccardi er i denne Tid tilfals i Kjøbenhavn for 180 Specier. Tilforn gialdt den Regel, at første Panterettighed i faste Eiendomme var den sikkreste Hypothek, man kunde faae, og indtil Totrediedele af Assurancesummen kunde man endog faae i Laan af offentlige Midler. Nu gielder ogsaa for denne Regel stor Jndskrænkning; thi ved Auction paa Børsen solgtes nyligen en første Panterettighed i en Gaard i Randers By, udstedt 1816 for 20,000 Rbd. N. V., for - 3500 Rbd. Sedler, og paa en Gaard i Stormgaden her i Staden, som er assureret for 16,000 Rbd. S., er ved 5te Auction kun budet 5000 Rbd. S.
Nyeste Skilderie af Kiøbenhavn, 1821-09-29
Gaarden No. 37 i Kronprindsensgade er solgt ved offentlig Auction for 28,000 Rbd. r. S. Blaagaard udenfor Nørreport til Fabrikør Modeweg for 11000 Rbdlr. S. Cancellieraad Tops Lyststed No. 10 ved Frederiksberg Byes Smallegade er solgt for 1550 Rbd. S.
Nyeste Skilderie af Kiøbenhavn, 1821-09-29
St. Hans Hospitals Bygninger have adskillige Gange været til Auction, men bleve ikke solgte, da der kun var budet 10,500 Rbd. S.
Nyeste Skilderie af Kiøbenhavn, 1821-09-29
Aalborg, den 22de September. Det i Gaar (den 21de Dennes) ved Nibe holdte Marked, begunstigedes af det skjønneste Veir, som paa denne Aarets Tid kunde ønskes, det blev og derfor besøgt af en stor Mængde Mennesker. Priserne skulle have været følgende: Sæderugen 20 a 22 Mk. Tønden; Brødrugen 3 Rbd. Tønden. Af gode Heste var der ingen, og paa de gamle var kun ringe Afsætning. - Paa Fæehøveder skal have været godt Kjøb; Gjæs solgtes for 6 Mk. 8 s. Stykket; Smør 16 a 20 sk. Pundet; Ost 7 a 8 Mk. Lispundet; bleget Blaarlærred, for 2 Mk. Alen.
Nyeste Skilderie af Kiøbenhavn, 1821-09-29
Viborg. Jerndognet har, til Trøst for dem, der endnu have Korn ude, bragt Tørreveir. En af de Ting, som mange behøve, og som paa Handelsveien faaes maadelig fra Flensborg, er Tagsteen. Disse brænder nu Teglbrænder Jens Andersen ved Blaakiær, paa Viborg Eiendom, meget gode, som baade ere tykke og kan bruges til 11 Tommes Lægtning. Da, blandt mange andre Reisende, vor store Landsmand Thorvaldsen i afvigte Aar tog de Herrer Boisseres og Bertrams uskatteerlige Samling af Malerier i Øiesyn, gav han dem i sin Begeistring for en Eyck, Schoreels, Hemmelincks Mesterværker, den Jdee, at udgive dem i Steentryk. Denne Jdee have de nu ladet udføre ved den udmærkede Steentryktegner Strixner; de allerede udkomne Blade, der vidne om Arbeidets Fortræffelighed, bestaae af: den hellige Veronica med Svededugen; en h. Barbara og en hell. Ridder. Værket skal udkomme hefteviis, og med hvert Hefte følge en Forklaring. Man lover sig af denne Samling et lithographisk Pragtværk, som ingen Nation kan opvise Mage til.
Nyeste Skilderie af Kiøbenhavn, 1821-09-29
Blandede Efterretninger. Grækenland og dets Jndbyggere, som de nu ere. (Slutning; see forr. No.)
Nyeste Skilderie af Kiøbenhavn, 1821-09-29
De fleste af deres Forfædres Skikke ved Begravelser ere endnu i Brug hos Rygrækerne. Lige pyntes, og leiede Klagere hyle ved Graven. Paa visse Tider af Aaret sees Groupper af Qvinder bedække samme med Blomster og vande dem der af, der ikke have fæstet Rødder. - Under alle deres Undertrykkelser forløber ingen Aften i Sommermaanederne, hvor unge Folk af begge Kjøn, fra Øerne eller Fastlandet, jo forsamle sig nær en Yndlingskilde eller Lund, og, prydede med Krandse og Blomster, forlyste sig med romaisk Dands. - Bade yndes af begge Kjøn, men Misbrugen deraf bidrager, i Forening med alt for tidlige Giftermaal og siddende Levemaade, til at Fruentimmerne visne i en ung Alder. En Pige er sædvanligen gift førend det femtende Aar. - Drukkenskab er en blandt Grækerne næsten ubekiendt Last, og i deres Spisen ere de meget tarvelige. - J Maler- og Billedhugger konst have Nygrækerne i deres nuværende Underkuelse, ikke gjort noget Fremskridt, og for Skuespil, som deres Forfædre vare saa indtagne af, have de ingen Sands; heller ikke have de nogen Smag for Musik. - Det Helleniske Sprog dyrkes nu meget baade i og udenfor Grækenland.
Nyeste Skilderie af Kiøbenhavn, 1821-09-29
J Kongeborgen Carltonhouse i London finder man i fire Værelser i anden Etage alle Tiders og alle Nationers Vaaben. Den Rigdom af ædle Metaller, Juveler og Perler, hvormed Pragt sablerne, Kaardegrebene, Turbanerne og Hielmene ere smykkede, er uskatteerlig. Jsær udmærket alt det, som er kommet fra Ostindien, sig, og hvoraf meget er fra de umaadelige Skatte, som Engellænderne toge til Bytte, efter Bestormelsen af Seringepatnam, hvor den vældige Tippo Saheb mistede Riget og Livet. Den Guldtrone, der har tilhørt den sidste Zingalesiske Konge af Kandi, Rajah Sindah, danner en stor Sol med mange af Juveler af sjelden Størrelse gjennembrukne Straaler. Man foreviser her ogsaa hans Trone, som det yngste Minde af brittiske Erobringer i Jndien.
Nyeste Skilderie af Kiøbenhavn, 1821-09-29
- Den nuværende Konges Beboelsesværelser i Carltonhouse ere utilgængelige for Fremmede, Stadsværelserne og Sahlene i den nederste Etage, udmærkede ved eiendommelig Pragt, moderne Smag og uskatteerlig Rigdom, ere langt fortræffeligere end Gemakkerne i andre fyrstelige Boliger. Konstkjenderen finder her ypperlige Malerier fra den gamle og nyere Skole, ligesom og Brystbilleder af For, Lady Hasting &c. Sahlen, hvori det kostbare Sølv- og Guldbordtøi fra Kong Carl 1. og Dronning Elisabeth er opstillet, foran store Speile, yder et ganske sjeldent Syn, og Tron sahlen, saavelsom det Værelse, hvori det geheimeMinisterialraad forsamler sig, ere en stor Nation værdige. Udvortes fra giør Carltonhouse mindst Jndtryk, men store Forskjønnelser ere i denne Tid i Værk.
Nyeste Skilderie af Kiøbenhavn, 1821-09-29
Da Kong Georg d. 3die engang besøgte Porterbryggeren Withbread, den berømte Parlamentstaler, der ombragte sig selv, spurgte han, hvormange Fade der var i Brug, Withbread svarede: "lagte i Længden ved Siden af hverandre, vilde de bedække over 4 geographiske Mile." Alligevel var W's Bryggerie dog kun et af anden Rang. Det største er det, der tilhører Barelay Partins Comp. Hovedbygningen indbefatter alle til Fabricationen fornødne Fade og det hele Maskinerie. J det nedre Rum seer man først en Steencisterne, der indbefatter over 3,500 Oxhovder; dernæst den uhyre Kobberkjedel, hvori en heelt Selskab kan holde Taffel, ovenpaa Svale karrene, der, ligesom Søer, have adskillige engelske Morgen Land i Omfang, Fadene og Tønderne ere af saa kjæmpeagtig Størrelse, at man maa stige 23 Etager i Veiret, førend man naaer den med en Balcon omgivne Høide. Men et eneste af disse store Fade, hvoraf der tælles 90, og hvori Porteren, naar den har faaet den sidste Tilberedning, kommes, indbefatter 2,500 Oxhovder, hvorfor ogsaa det mindste, naar det er ganske fuldt, regnes for 3000 Pd. (36,000 Rbd.)
Nyeste Skilderie af Kiøbenhavn, 1821-09-29
Dr. G. Spurzheim, der fulgte med Gall paa hans Reiser, som Amanuensis ved hans Forelæsninger, har nu, efterat have skilt sig fra ham, udgivet i Paris en philosophisk Undersøgelse over Menneskets moralske og intellectuelle Natur. Den bestaaer af fem Afdelinger. Blandt andet viser Forf. heri hvor urigtigen man hidtil har bedømt Dyrenes dyriske Liv. Alt hvad de gjøre med Bevidsthed udtrykkes med det Ord Jnstinct. Hvorfor synger Nattergalen, Af Jnstinct. Hvorfor bygge Fuglene Reder, Af Jnstinct. Svalerne trække bort; Bæveren og Markmusen samle Forraad for Vinteren; Steenbukken og Vildgjæssene udstille Skildvagter; Lærken stiger for at synge &c., og alt dette skeer af Jnstinct. Det er virkeligen, siger Forf., en magelig Forklaringsmaade; men hvad er Jnstinet? Er det et personificeret Væsen, Er det en Grundsætning eller betegner dette Ord blot en indvortes Drivt til at gjøre noget, uden at kjende Bevæggrunden dertil, Men for det første er dette Udtryk for almindeligt, og forener høist forskjellige Handlinger, og endeligen viser det, som Aarsag, hvad der kun er en Virkning. Som blind Drivt kan det ikke anvendes paa Handlinger, der forudsætte Erindring om det Forbigangne, Ævne til at dømme om det Nærværende, Jdeen om det Tilkommende, Fuldkommelse ved Opdragelse &c.
Nyeste Skilderie af Kiøbenhavn, 1821-09-29
Advocat D. L. Crivelli har vundet den af Academiet i Dison for 1820 udsatte Belønning for en Afhandling om Dueller. Han foreslaaer deri ikke allene Midlerne til, ved Straffelove at afværge Dueller, men ogsaa ved borgerlige Jndretninger at forekomme dem. Den Skik, at have alenlange Skildter ud hængende, er egentligen kommen fra Engelland, til os, men Midlerne til ved pralende Titler at anbefale sig, kjender man dog bedre i London, hvor der gives Hs. Majestæts Væggetægendrydder, og Prindsen af Walligs Æselsmelkliverandt."¬
Nyeste Skilderie af Kiøbenhavn, 1821-09-29
J London gives adskillige qvindelige Bedrings(ikke Forbedrings) Huse, hvoriblandt Magdelenahospitalet, hvis Bestemmelse er at føre misledte Piger tilbage paa Dydens Vei, og til hvis Stiftelse den Dr. Dodd meget har virket, der selv døde under Bøddelens Haand. Det Londoner qvindelige Bedringshuus, stiftet 1807 af et Selskab forenede Menneskevenner, ligger i Egnen af den fredelige Landsby Pentomille. 24 prøvede Mænd og ligesaa mange Qvinder føre den almindelige Opsigt, og af disse dannes særlige Committerede, der deels maanedligen, deels ugentligen forsamles. To Qvinder besøge dagligen Huset, og modtage Beretning fra en Matrone, der styrer det Hele. Enhver forført Pige kan melde sig der og blive optagen. Frugtsommelige og Syge henvises for det første til Hospitalet, J en Tid af 11 Aar havde 2200 meldt sig, og vare 645 blevne optagne; deraf havde man anbragt 170 som Tjenestepiger, 102 paa andre Maader, 145 vare lykkeligen forsonede med deres Familie, 74 vare udtraadte paa egen Begjering, 21 bortløbne, 14 døde, 100 endnu i Huset. Maaskee ingen Stad i Verden er saa ri paa milde Stiftelser som London. Gamle uformuende Personer kunne i deres høje Alderdon finde Tilflugt i 107 Fattighuse, og i 20 Apotheker udleveres alle Lægemidler, uden Betaling, til Fattige. Christushospitalet ernærer og opdrager 1200 Børn; Bartholomæushospitalet pleiede A 1818 ikke færre end 9,500 Syge. Lucashospitalet for Sindssvage erhvervede i kortere Tid end 15 Aar, ved Gaver og Testamenter, en Capita af 100,000 Pd.; men dets aarlige Udgivter er 7000 Pd.
Nyeste Skilderie af Kiøbenhavn, 1821-09-29
Kjøbenhavns Børs d. 28 September. Cours. Hamb. 2 M. 258, a vista 26. Spec. 261. - Specier solgtes til 15 Rbmk. 10 1/2 s.a 15 Rbmk. 11 s. Oblig. (med Renter fra 11 Jun 1821) 73 1/2. Nationalbank-Oblig. (af Laanet d. 4. Februari f. A.) 93 Rbdlr. r. S. (uden Renter, eller 121 1/2 Rbdlr. Sedler pr. 100 Rbdlr. r. S. Norske Rigsbanksedler 14. Svenske Sedler 65 1/2. Disconto 6 pC. Kjøbenhavn. Trykt hos J. H. Höecke.
Nyeste Skilderie af Kiøbenhavn, 1821-10-02
Nyeste Skilderie af Kjøbenhavn. antog Com Attende Aargang. No. 79. Udgivet, redigeret og forlagt af S. Soldin. Forsendes, i Følge Kongel. allernaadigst Tilladelse, med Brevposterne. Tirsdagen den 2 October 1821. Brevvexling imellem Trine Gertsen og hendes Faster Susanne Kratskov. Kjere Trine. Ebeltofte, d. 28 Juni Jeg har med megen Fornøielse modtaget begge dine to sidste Breve, og glæder mig hjertelig over, at det gaaer dig vel, især nu, da man hører næsten hvert andet Menneske klage over, at det gaaer ham slet. Her i Ebeltofte sporer man desværre ogsaa, at Tiderne ere gale, endskjøndt jeg ikke begriber, hvorledes det egentligen gaaer til. For nogle Aar siden raabte man paa Kortsen, eller hvad det er, de kalde den Ting, som skal have gjort saa megen Ulykke, og meente, at naar det blev godt med den, saa blev Alting godt, og saa vilde baade Kjøbmanden bedre kunne blive af med sine Varer og forskrive nye, uden at være udsat for Tab; og Bonden sælge sit Korn, og Alting komme paa den gamle Fod igjen. Men fikst de Pæren Zacharias, Hvor bleve de Tider af, som lovede os gule og grønne Skove, Vore Penge ere rigtig nok blevne gode, men det værste er, at de ikke ere mere vore. Dog, det er noget, der, som Forvalteren siger, gaaer over min Horesond, og de, som skrive om Penge, ret paa samme Maade, som de Sorte grave efter Guld, kunne bedømme det bedre end jeg, som en stakkels enfoldig Pottemagerkone. Saa meget veed jeg, at Pottehandelen havde noget ganske andet at betyde i de saakaldte slette Tider, end i de nuværende gode. Men jeg vil ikke fylde mit Brev med Klynken og Klagen, som man desuden hører nok af, hvor man kommer hen. Om jeg saa klynkede fra Morgen til Aften, blev jeg dog ikke af med flere Potter. Jeg vil derfor begynde paa noget Glædeligere.
Nyeste Skilderie af Kiøbenhavn, 1821-10-02
J Klubben har der reist sig en stor Rævelusion imellem de Adelige og de Borgerlige, saa man mener, den vil dele sig i to Partier, og at vi med det første vil faae en adelig Klub Det værste er, at her ikke findes saa mange af Nublessen, at Klubben vil kunne bestaae af lutter Adelige, men man skal være bleven enig om, at optage deri alle, som høre til de syv første Classer i Qvantitet som Adelige, og paa det Led kommer da ogsaa min Svoger Kammerraaden og begge Seketeere, hans Fettere, og Flere, ind i det adelige Hjørne. Desuden veed Du nok, at Jesper Vognmands Kone, siden hendes Mand er bleven Herremand, lader sig kalde "Deres Naade, og saadanne Naader findes i vor Egn i Skokketal. Jeg misunder min Svoger ikke hans Lykke, den vil komme ham dyrt at staae, og vor Herre veed hvorledes det engang vil spænde af med den Casse, han har under Hænder. At der er Ugler i Mosen har jeg længe mærket, men siden han er kommen saa høit til Veirs, og hans Kone lader sig kalde Fru Kammerraadinde, har jeg ikke havt min Fod indenfor hans Dør. Han holder sig op med lutter Fornemme, og man maa i det mindste have et Raad for eller bag sin Titel, naar man skal kunne frikontere hans Huus. Sidste Pintseaften var jeg og fikke hos ham, for at condollere ham til hans Geburtsdag, men hans Frue lod ham nægte hjemme, og da jeg næste Gang kom igien, tog man imod mig, ikke som en Søster af Konen i Huset, men som om jeg var en Pialtekræmmerske. Deres Lømmel af en Søn gjorde ikke andet end nisede ved hvert fransk Ord jeg talede, og loe mig lige op i Ansigtet, da jeg condollerede hans Fader til hans Geburtsdag. Den Grønskolling vil nu være saa klog paa Alting, fordi han engang har gaaet i Constitutet, og lært at pluddre lidt. Men jeg gav ham det glatte Lag, og sagde til ham: "Mosi Louis, han er endnu alt for grøn om Næsen til at kunne lære mig at kompartere mig, og naar han har forsøjet hvad jeg har døjet, saa kan han snakke med. Han begyndte nu at skratte af fuld Hals, men jeg reiste mig og gik min Vei, uden at sige god Nat til de Gamle eller Unge, for jeg tænkde ved mig selv, som de Gamle sjunge, qviddre de Unge. Jeg kan overalt for min Død ikke lide den Frisesyge, som i vore Dage græsserer blandt Skaboer og Damer.
Nyeste Skilderie af Kiøbenhavn, 1821-10-02
Det skal lade saa rask og ugeneret og fornemt, og Forældre devarere sig ordentlig over deres Børns Uforskammenhed og Næsviished. Men derfor gaaer det og som det gaaer. Jkke allene Pengene og Crediten, men ogsaa Respekten er fløiteen. Den ene gjør Nar af den Anden, og det hedder nu ganske som der staaer i Visen: Ærlighed rendes som oftest omkuld Og Lasten med Fødder den træder; Alt er tilfals og tilleie for Guld, Skjøndt Retvished lønligen græder. Kieltringer leve i Fryd og i Gammen, Dydige fældes med Løvet og Stammen. Alvor og Lærdom kun agtes for Fjas, Selv Visdom bespottes af Daarer; Drengen nu spiller med Oldingen BasUrevset han Høviskhed saarer; Alting gaaer ud paa at svige sin Næste, Ærlighed ingen nu gider at gjæste. Livet at nyde i Sus og i Dus, Derefter de fleste nu hige; Og medens den varer, den morsomme Rus, Enhver lader Fem være lige; Man suger og malker, piner og plukker, Og bryder sig Pokker om Dyden sukker.
Nyeste Skilderie af Kiøbenhavn, 1821-10-02
Jndenlandske Efterretninger. Jgjennem det Kongel. Slesvig-Holsteen-Lauenborgske Cancellie i Kjøbenhavn er, under den 18de September d. A., udfærdiget et Patent, saa lydende: "Det har behaget Hans Majestæt Kongen under 31te forrige Maaned allernaadigst at resolvere: At de Studerende, som ved en speciel allerhøieste Bevilling befries fra det anordningsmæssige tvaarige Ophold paa Universitetet i Kiel, skulle i Fremtiden erlægge til det derværende Universitets Bibliothek en Recognition, der i ethvert enkelt Tilfælde vil blive allerhøiest bestemt i Forhold til deres Formues Omstændigheder og til den i det toaarige Ophold manglende Tid.
Nyeste Skilderie af Kiøbenhavn, 1821-10-02
Det, som bidrager meget til at oplive og forskjønne Frederiksberg Slots Hauge, ere Caniner ne, paa Øen lige for Slottet, der i Sommer have formeret sig meget, og de fire delige Svaner, der svømme omkring i Canalen, men som ikke synes at ville forplante her deres Art. J fordums Dage hørte Fasaner til denne Hauges Prydelser; men Fasangaarden er nu indrettet til andet Brug og Fasanbakken besat med Bænke for de Spadserende.
Nyeste Skilderie af Kiøbenhavn, 1821-10-02
Det er eller mærkeligt, at af Springvande, hvoraf der for 50 Aar siden fandtes adskillige her, især lige for Slotsbakken, hvor nu de store Græspladse ere, findes ikke et eneste mere. Enkelte Pladser i første Pladsloge i det Kongel. Skuespilhuus bortabonneres nu til 1 Rbdlr. hver. Det synes at gaae med Pladserne i Comoediehuset som med Værelserne i Kjøbenhavn; de høie Priser tvinge Folk til at hielpe sig med mindre Rum ligesaavel i Comoedien som hjemme, og der er ingen Tvivl om, at ved Logernes Bortleining under Haanden disse blive saa overfyldte, at det naturligviis maa skorte paa Pladslogerne.
Nyeste Skilderie af Kiøbenhavn, 1821-10-02
Efter Beretninger fra London af 21 Septbr. er det endnu ikke afgjort, om de engelske Havne ville blive aabnede for udenlandsk Kornindførsel, og Hveden var igjen falden 10 Sh. Men ganske er Udsigten dertil endnu ikke forsvunden, da Høsten der i Landet først havde begyndt midt i September, og der den 21de endnu laae megen Sæd paa Marken. Jmidlertid ere ogsaa i Kjøbenhavn Sædepriserne faldne noget igjen.
Nyeste Skilderie af Kiøbenhavn, 1821-10-02
Jsland, den 13de Aug. Sommeren har været ualmindelig varm i det sydlige Jsland, skiøndt en stor Mængde Driviis omspænder Vestfjordene og Nordlandet, hvorved Græsset meget hindredes i at komme frem. Fiskeriet paa Sønderlandet har været rigt. Høeavlen er middelmaadig. - Omtrent 30 Hollandske Skibe siges at sidde fast i Drivisen. Nogle skulle være drevne i Land i Jsefiords Syssel. - Tvende svære engelske Skibe, ladede med Tømmer, fra Nordamerica, ere strandede i Rangaawallar og Skaftefields Syssel, hvorved denne Egn er bleven forsynet med Tømmer.
Nyeste Skilderie af Kiøbenhavn, 1821-10-02
(Ribe Avis.) Ribe. Den offentlige Examen, hvortil Jndbydelse var skeet ved et Program af Cand. Theologiæ, Adjunct Hjort, (Vite asceticæ Latinorum cum re militari Romanorum comparatio) holdtes i Ribe Cathedralskole fra den 6te Septbr., og endtes den 21de med sædvanlig Høitidelighed. Skolens Rector søgte i en Tale at bidrage Noget til Besvarelse af det Spørgsmaal: Er den Aand, som nu hersker i Videnskabernes Rige, gavnlig, eller ikke, for dets unge Borgeres hensigtsrette Dannelse, Til Slutningen lykønskede han Adjunct Hjort med sin Ansættelse som Lærer ved denne Skole, hvorfra han i Aaret 1816 deponerede. Efter Talen blev den kronede Nationalsang udført tildeels af Skolens Disciple under Adjunct Hanssens Bestyrelse. Til Universitetet i Kiøbenhavn bleve Candidater dimitterede, nemlig: Carl Adolph Hjort, en Søn af afdøde Biskop og Ridder Hjort, Christian Frederik Julius Hammeleff, en Søn af Justitsraad, Doctor juris, Hammeleff, Amtsforvalter i Bredsted Amt, Christen Noe Tang, en Søn af afdøde Kammerraad Tang til Nørre-Vossborg; Jens Klint Bagger, en Søn af afdøde Pastor Bagger, i Ballum; Werner Jasper Andreas Ramsing, en Søn af Gjestgiver Ramsing i Ribe: Andreas Christian Brøndsted, en Søn af Pastor Brøndsted i Varde, og Jens Hanssen Bierum, en Søn af Hr. Bierum fra Sønder-Fardrup.
Nyeste Skilderie af Kiøbenhavn, 1821-10-02
Viborg, d. 26 Septbr. Paa det i Dag holdte Toftemarked vare Priserne almindelig følgende: Sæderug 3 Rbd. a 3 Rbd. 32 s. Tønden; Brødrug 2 Rbd. 64 s.; Byg 2 Rbd. 32 a 48 s.; Havre 1 Rbd. 32 s.; Kartofler 1 Rbd. 32 s. maadelige Æbler 64 s. Skp.; Hørlærred 36 af 40 sk. Alen; Blaarlærred 24 a 28 s.; Giæs 5 a 6 Mk. Stk.; Ænder 4 Mk. Parret; Smør 16 a 18 s. Pd.; Ost 9 a 12 s. Pd. Af Kreature vare mangfoldige. Køer kostede fra 18 til 36 Rbd. Stk., gamle dito fra 8 til 18 Rbd.; unge Stude 40 Rbd. Parret, Faar og Beder 3 a 4 Rbd. Stk., gamle Heste fra 10 til 20 Rbd. Stykker. Store Handlinger ere et Fro, der ofte først spirer og blomstrer Aarhundreder efter at det er blevet nedlagt, og, ligesom dette, kun af Tiden kan modnes. Hvad der først lykkedes Kong Frederik den Sjette, som Kronprinds, i Slutningen af det 18de Aarhundrede, at faae Vornedskabet ophævet, derpaa pønsede allerede 150 Aar tidligere een af hans store Forgjængere paa Tronen, Kong Christian den Fjerde, skjøndt forgjeves da hans gode Villie strandede paa hans Tidsalders Aristocratisme og Egennytte. Paa Herredagen 1634 lod denne menneskekierlige Konge Marskalk Urne gjøre de forsamlede Herremænd og Rigets Store det Forslag, at befrie Bønderne fra Vornedskabet der, hvor det endnu var gieldende i Landet, nemlig i Sjælland, Lolland og Falster. Men de tilstedeværende 39 Stemmeberettigede vare saa deelte, at medens kun 3, Kronprindsen iberegnet, ubetinget samtykkede, 3 andre gave deres Samtykke med de Vilkaar, saafremt Kongen, Adelen og Geistligheden overhoved giver sin Stemme dertil, 17 under Jndskrænkninger og betingelser, hvis Jkkeopfyldelse var at forudsee, og 16 andre forkastede Forslaget ganske og ubetinget. (Jv. Etatsraad Engelstofts interessante Afhandling i Skandin Liter. Selsk. Skr., 9 A. I H. S. 153, hvori de forskjellige Stemmer i Bilagene findes anførte, og som vidne om, hvor meget det Gode til alle Tider har havt at kjæmpe imod.)
Nyeste Skilderie af Kiøbenhavn, 1821-10-02
Blandede Efterretninger. Efter Jndberetning fra Amtmanden over Hedemarkens Amt, i Norge, er stor Skade skeet ved Frostnætterne til 26de, 26de og 27de August. J Tønsæt, hvor Kornet stod ganske grønt, er saavel Straaet som Kjærnen tilintetgjort. J Stor Elvedalen findes ingen Ager, som lover Saakorn, men Alt er saa yderlig bedærvet, at kun lidet Mere end Avner vil blive Tærskerens Løn. Saaledes og i Tryssild. Paa disse Steder kan fornemmelig befrygtes, at og Potatos-Sæden er ganske uddød. Lidt bedre har det sig i Reendalen, Aamodt og Elverum, hvor vel Enkelte have lidt næsten total Ødelæggelse, og Jngen ganske er sluppen fri, men noget Mere er dog her end i Stor Elvedalen levnet fra Fordærvelsen. Afgrøden i Soløer og Ondalen har og lidt betydeligt, skjøndt den et nær saa haardt er medtagen. Ei heller har Leuten, Rommedal og Vang paa Hedemarken ganske undgaaet Jndvirkning af Frosten.